ปตร.จุฬาลงกรณ์–คลองรังสิต คว้ามรดกโลกชลประทาน
ดร.สมเกียรติ ประจำวงษ์ ผู้อำนวยการสำนักบริหารโครงการ ในฐานะเลขาธิการ THAICID กรมชลประทาน เผยถึงการประกวดอาคารชลประทาน หรือ Heritage Irrigation Structures (HIS) เพื่อขึ้นทะเบียนเป็นมรดกทางชลประทาน ในการประชุมคณะกรรมาธิการระหว่างประเทศว่าด้วยการชลประทานและการระบายน้ำ (ICID) ภาคพื้นยุโรปครั้งที่ 26 และการประชุมมนตรีฝ่ายบริหารระหว่างประเทศ ครั้งที่ 66 ที่เมืองมงต์เปลิเยร์ ประเทศฝรั่งเศส เมื่อเร็วๆนี้ ว่า ประตูระบายน้ำจุฬาลงกรณ์และคลองรังสิต ซึ่งเป็น 1 ใน 3 อาคารชลประทานที่ประเทศไทยส่งเข้าประกวดได้รับเลือกให้เป็น มรดกทางชลประทาน,ด้วยคณะกรรมการมีความเห็นว่า เป็นโครงการที่มีอายุมากกว่า 100 ปี แต่ใช้ประโยชน์ได้มาอย่างต่อเนื่องจนถึงปัจจุบัน และยังเป็นการพัฒนาพื้นที่ชลประทานขนาดใหญ่แห่งแรกของประเทศไทย จากพระราชดำริของพระบาทสมเด็จพระจุลจอมเกล้าเจ้าอยู่หัว รัชกาลที่ 5 มีพระบรมราชานุญาตให้สัมปทานขุดคลองแก่เอกชน บริษัทขุดคลองแลคูนาสยาม ดำเนินการขุดคลองรังสิตเมื่อ 24 ก.พ. 2433 ในบริเวณพื้นที่ทุ่งหลวง (ปัจจุบันเรียกว่าทุ่งรังสิต) โดยขุดคลองสายใหญ่ เชื่อมระหว่างแม่น้ำเจ้าพระยากับแม่น้ำนครนายก แล้วสร้างระบบคลองเป็นเครือข่ายเชื่อมติดต่อถึงกัน พร้อมสร้างประตูน้ำจุฬาลงกรณ์เพื่อควบคุมและจัดการน้ำ,คลองรังสิตประยูรศักดิ์ ถือเป็นคลองสายหลักในโครงการพัฒนาที่ดินขนาดใหญ่แห่งแรกของไทย และยังถือเป็นคลองชลประทานเพื่อการเกษตรแห่งแรกอีกด้วย เพื่อพัฒนาพื้นที่ขนาดใหญ่ครอบคลุม 5 จังหวัด คือ ปทุมธานี, นครนายก, กรุงเทพมหานคร, พระนครศรีอยุธยา และสระบุรี ให้เป็นแหล่งเพาะปลูกข้าวเพื่อการส่งออก จนกลายเป็นสินค้าส่งออกอันดับหนึ่งของไทย และในปัจจุบันยังถือเป็นคลองสายหลัก เปรียบเสมือนเส้นเลือดใหญ่ที่หล่อเลี้ยงชีวิตคนรังสิตและพื้นที่ใกล้เคียง ทั้งด้านการเกษตร การคมนาคม และการอุปโภคบริโภคแล้ว ยังใช้เป็นแหล่งน้ำเพื่ออุตสาหกรรม รวมทั้งใช้เป็นคลองส่งน้ำและระบายน้ำอีกด้วย,ส่วนประตูระบายน้ำจุฬาลงกรณ์ได้ทำหน้าที่ในการควบคุมและจัดการน้ำไม่ให้เข้าท่วมพื้นที่กรุงเทพมหานครชั้นใน เมื่อครั้งเกิดอุทกภัยในปี 2554 ต่อมาได้มีการปรับปรุงครั้งใหญ่ เมื่อปี 2555 เพื่อเพิ่มประสิทธิภาพการทำงาน ทำให้ในปัจจุบันสามารถระบายน้ำได้ถึง 144 ลบ.ม.ต่อวินาที หรือ 12.44 ล้าน ลบ.ม.ต่อวัน.
ประตูระบายน้ำจุฬาลงกรณ์และคลองรังสิต ซึ่งเป็น 1 ใน 3 อาคารชลประทานที่ประเทศไทยส่งเข้าประกวดได้รับเลือกให้เป็น มรดกทางชลประทาน ด้วยคณะกรรมการมีความเห็นว่า เป็นโครงการที่มีอายุมากกว่า 100 ปี แต่ใช้ประโยชน์ได้มาอย่างต่อเนื่อง
ข่าวเกษตร,สมเกียรติ ประจำวงษ์,การประกวดอาคารชลประทาน,Heritage Irrigation Structures,ขึ้นทะเบียน,มรดกทางชลประทาน,ประตูระบายน้ำจุฬาลงกรณ์,คลองรังสิต,ส่งเข้าประกวด,ได้รับเลือก,ข่าว,ไทยรัฐออนไลน์